**“БУЛГАН-УНДАРГА” ХК-НИЙ ХУВЬЦАА**

**ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04 р сарын 23 өдөр Дугаар № 01 Булган сум

ХУРЛЫН ДАРГА СОНГОХ ТУХАЙ

2014 оны 04-р сарын 23-ний өдрийн “Булган-Ундарга” ХК-ний хувьцаа эзэмшигчдийн ээлжит хурлын тооллогын комиссын шийдвэрийг үндэслэн тогтоох нь:

1. Цэндсүрэн овогтой Батааг 2014 оны 04-сарын 23-ний өдрийн “Булган-Ундарга” ХК-ний хувьцаа эзэмшигчдийн ээлжит хурлын даргаар сонгосугай .

ТООЛЛОГЫН КОМИССЫН ДАРГА Б.ТӨГСБУЯН

**“БУЛГАН-УНДАРГА” ХК-НИЙ ХУВЬЦАА**

**ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04 р сарын 23 өдөр Дугаар№02 Булган сум

**БУЛГАН-УНДАРГА ХК-НИЙ 2013 ОНЫ ҮЙЛ**

**АЖИЛЛАГААНЫ БОЛОН САНХҮҮГИЙН ҮР ДҮНГИЙН ТУХАЙ**

“Булган-Ундарга” ХК-ий хувьцаа эзэмшигчдийн 2014 оны ээлжит хурлаар 2013 оны санхүү үйл ажиллагааны үр дүн, цаашдын зорилт болон хувьцаа эзэмшигчдийн шүүмжлэл санал хураалтын дүнг үндэслэн тогтоох нь:

1. “Булган-Ундарга” ХК-ийн гүйцэтгэх удирдлага 2013 онд түүхт 50 жилийн ойг угтаж, удирдлага зохион байгуулалтыг сайжруулан, шинэ технологийн стандартыг нэвтрүүлсэнээр ажил үйлчилгээ, бүтээгдэхүүний чанарт ахиц гарсныг тэмдэглэж, “Булган-Ундарга” ХК-ийн 2013 оны үйл ажиллагааны болон санхүүгийн тайланд ТУЗ-ийн хийсэн дүгнэлт, зорилтыг баталсугай.
2. Техник шинэчлэлтийн ажлыг эрчимжүүлэн машин техникийн иж бүрдлийг хангах ажил үйлчилгээ бүтээгдэхүүний өртөг зардлыг хямдруулахад бүтээлч санаачлага үр дүн гарган ажиллахыг ТУЗ, гүйцэтгэх удирдлагад үүрэг болгосугай.

ХУРЛЫН ДАРГА Ц.БАТАА

**“БУЛГАН-УНДАРГА” ХК-НИЙ ХУВЬЦАА**

**ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04 р сарын 23 өдөр Дугаар №03 Булган сум

САНХҮҮГИЙН ТАЙЛАН ТЭНЦЛИЙН ДҮН,

НОГДОЛ АШГИЙН ТУХАЙ

“Булган-Ундарга” ХК-ний 2014 оны 04 дүгээр сарын 23-ны өдрийн хувь нийлүүлэгчдийн ээлжит хурлын тэмдэглэлийг үндэслэн тогтоох нь:

1. “Булган-Ундарга” ХК-ний 2013 оны санхүүгийн тайлан тэнцлээр компаний үндсэн хөрөнгө 663,356,900.00 төгрөг, үүнээс эргэлтийн хөрөнгө 171,045,596.00 төгрөг, нийт борлуулалтын орлого 341,815,500.00 төгрөг, борлуулалтын өртөг 339,315,500.00 төгрөг, ашиг 2,500,000.00 төгрөгөөр тооцож, тайлан балансыг баталсугай.
2. Компанийн 2013 оны үйл ажиллагааны үр дүнгийн ашиг бага, техник технилогийн шинэчлэлтэнд зориулагдсан зээлийн төлбөрийг барагдуулах, ЖДҮ-ийн төсөл хөтөлбөрийн хүрээнд хийх Тэжээлийн үйлдвэр байгуулахад хөрөнгө санхүүгийн нөөц бүрдүүлэх зорилгоор хувьцаа эзэмшигчдэд энэ онд ногдол ашиг олгохгүй байхаар тогтоосугай.

ХУРЛЫН ДАРГА Ц.БАТАА

**“БУЛГАН-УНДАРГА” ХК-НИЙ ХУВЬЦАА**

**ЭЗЭМШИГЧДИЙН ЭЭЛЖИТ ХУРЛЫН ТОГТООЛ**

2014 оны 04 р сарын 23 өдөр Дугаар №05 Булган сум

АЖЛЫН ХӨЛС, УРАМШУУЛЛЫГ БАТЛАХ ТУХАЙ

Тус компаний үйлдвэрлэл, борлуулалт өсч санхүү хөрөнгө мөнгөний эх үүсвэр нэмэгдэж байгаа нь ТУЗ-ийн дарга гишүүд, хянан шалгагчдын үйл ажиллагааны үр дүн болохыг тэмдэглэж тогтоох нь:

1. ТУЗ-ын дарга, гишүүд хянан шалгагч нарт 2014 оны ажлын хөлсийг хуралд болон хяналт шалгалтын ажилд оролцсон цаг тутамд 5000 төгрөгөөр тооцсугай.
2. Компаний жилийн үйлдвэрлэл борлуулалтын үзүүлэлтийг харгалзан ТУЗ-ийн дарга гишүүдэд 2014 оны шагнал урамшууллыг компаний татварын дараахи цэвэр ашгийн 1-1,5 хувиар тооцож олгохыг зөвшөөрсүгэй.
3. Компаний удирдлага бүтэц зохион байгуулалт менежментийг сайжруулан дэвшилтэт арга технолги нэвтрүүлэхэд шаардагдах төсөв хөрөнгийн үр дүн, биелэлтэнд хяналт тавьж ажиллахыг ТУЗ-ийн даргад даалгасугай.

ХУРЛЫН ДАРГА Ц.БАТАА